
Venni vagy nem venni - Az etikus fogyasztás mint politikus fogyasztás empirikus vizsgálata

A dolgozat arra keresi a választ, hogy az etikus fogyasztás értelmezhető-e politikus fogyasztásként. A dolgozat előzetesen megfogalmazott hipotézise szerint azok az egyének hajlamosabbak etikus elemeket építeni fogyasztói döntésükbe, akik politikailag egyébként is aktívak, és a változás reményében készek a piacon kinyilvánítani preferenciáikat. A hipotézis tesztelésére az ESS 2011-es felvételének adatbázisa alapján többváltozós bináris logisztikus regresszió segítségével kerül sor. Az eredményekből kitűnik, hogy szignifikáns kapcsolat van az etikus fogyasztás és a politikai aktivitás között, bevont háttérváltozók alapján egy medián csoportra jellemző az értékorientált vásárlás, akik döntően a leggazdagabb európai államokban élnek. Jelen modell döntően egyéni szintű változókkal dolgozik, azonban a probléma multilevel modell segítségével történő vizsgálata további kutatási lehetőségeket tartogat.



